Ταμάμ (ελληνική τηλεοπτική σειρά)

Ταμάμ είναι ο τίτλος μιας ελληνικής κωμικής σειράς που προβλήθηκε από τους τηλεοπτικούς δείκτες του ΑΝΤ1 τις σεζόν 2014-2017. Είναι βασισμένη στη γερμανική σειρά, Türkisch Für Anfänger. Τη διασκευή του σεναρίου ανέλαβαν ο Βασίλης Ρίσβας με τη Δήμητρα Σακαλή, ενώ τη σκηνοθεσία επιμελήθηκε ο Πιέρρος Ανδρακάκος.

Επισκόπηση σειράς

Υπόθεση 
Ο Μετίν Οζτούρκ, είναι ένας Τούρκος κουρέας χήρος που ζει μόνιμα στην Αθήνα με τα δύο του παιδιά: τον Τζεμ και τη Ντιλέκ. Ο Μετίν ερωτεύεται τη Μυρτώ Χρηστίδου, ολιστική-εναλλακτική ψυχαναλύτρια, που ζει επίσης με τα δύο της παιδιά: την Έλλη και τον Νίκο. Το ζευγάρι αποφασίζει να ζήσουν όλοι μαζί σαν οικογένεια. Και οι δυο τους πιστεύουν ότι αυτά που κρατούν μακριά τους ανθρώπους, δηλαδή οι διαφορές στη καταγωγή, τη θρησκεία και τη κουλτούρα, είναι αυτά ακριβώς που μπορεί και να τους ενώσουν σε μια δυνατή και εναλλακτική οικογένεια. Αυτό όμως που τους ξεφεύγει είναι ένας ουσιαστικός παράγοντας, που μπορεί να διαλύσει τα πάντα. Οι ορμόνες των εφήβων, που τρελαίνονται με το παραμικρό με τις αισθηματικές τους ανησυχίες. Τα πράγματα μάλιστα μπερδεύονται ακόμα περισσότερο, όταν η Έλλη και ο Τζεμ ερωτεύονται....

Κριτικές 
Ο Γιώργος Μπαστουνάς σχολιάζει στο Tvnea.com για τον 3ο κύκλο της σειράς: "Αλλαγές παρουσιάζονται στο σενάριο της σειράς. Συγκεκριμένα, το συγγραφικό δίδυμο, Ρίσβας - Σακαλή, παρουσιάζει ένα δυνατό, ώριμο και μεστό σενάριο, με αποτέλεσμα το κάθε επεισόδιο να έχει μία δυνατή συνοχή με αρχή - μέση - τέλος. Τα ιδιαίτερα, μάλιστα, μηνύματα που μεταδίδει, οδηγούν τον τηλεθεατή στη λύτρωση στο τέλος κάθε επεισοδίου. Εξαιρετική η οπτική και σκηνοθετική προσέγγιση από τον Πιέρρο Ανδρακάκο, ο οποίος καινοτομεί με μία σύγχρονη και άρτια αισθητικά εικόνα". Παράλληλα, σχολιάζει και την αλλαγή στο ρόλο της "Μυρτούς Χρηστίδου", που στους δύο πρώτους κύκλους ενσάρκωσε η Μαρία Λεκάκη: "Και ενώ η αλλαγή αυτή αρχικά προβλημάτισε ιδιαίτερα, τελικά φάνηκε ότι η Μυρτώ Αλικάκη προσπαθεί αρκετά αριστοτεχνικά να πάρει επάξια τη θέση της Μαρίας Λεκάκη, η οποία εντυπωσίασε στους 2 προηγούμενους κύκλους".

Διανομή

Επεισόδια

Α' Κύκλος (2014-15) 

 Τα πρώτα 9 επεισόδια προβαλλόταν κάθε Δευτέρα στις 22:15, ενώ τα υπόλοιπα κάθε Παρασκευή στις 22:15.
 Στις 20/2/2015 δεν προβλήθηκε επεισόδιο λόγω μετάδοσης συνέντευξης τύπου στο κεντρικό δελτίο ειδήσεων.

Β' Κύκλος (2015-16) 

 Τα πρώτα 8 επεισόδια προβαλλόταν κάθε Πέμπτη στις 22:15, ενώ τα υπόλοιπα κάθε Παρασκευή στις 22:15.
 Στις 25/3/2016 δεν προβλήθηκε επεισόδιο.

Γ' Κύκλος (2016-17) 
 Προβαλλόταν κάθε Παρασκευή στις 22:15.

Αναφορές

Εξωτερικοί σύνδεσμοι 
 «Ταμάμ» στο www.retrodb.gr

Ταμάμ
Ελληνικές κωμικές τηλεοπτικές σειρές